ਮਿਸ਼ੀਗਨ ਝੀਲ
ਮਿਸ਼ੀਗਨ ਝੀਲ ਉੱਤਰੀ ਅਮਰੀਕਾ ਦੀਆਂ ਪੰਜ ਮਹਾਨ ਝੀਲਾਂ ਵਿੱਚੋਂ ਇੱਕ ਹੈ ਅਤੇ ਉਹਨਾਂ 'ਚੋਂ ਇੱਕੋ-ਇੱਕ ਝੀਲ ਹੈ ਜੋ ਪੂਰੀ ਤਰ੍ਹਾਂ ਸੰਯੁਕਤ ਰਾਜ 'ਚ ਪੈਂਦੀ ਹੈ। ਬਾਕੀ ਚਾਰ ਝੀਲਾਂ ਸੰਯੁਕਤ ਰਾਜ ਅਤੇ ਕੈਨੇਡਾ ਦੀਆਂ ਸਾਂਝੀਆਂ ਹਨ। ਪਾਣੀ ਦੀ ਮਾਤਰਾ ਪੱਖੋਂ ਇਹ ਮਹਾਨ ਝੀਲਾਂ 'ਚੋਂ ਦੂਜੇ ਦਰਜੇ ਉੱਤੇ ਹੈ ਅਤੇ ਰਕਬੇ ਪੱਖੋਂ ਸੁਪੀਰੀਅਰ ਝੀਲ ਅਤੇ ਹਿਊਰਾਨ ਝੀਲ ਮਗਰੋਂ ਤੀਜੇ ਦਰਜੇ ਉੱਤੇ। ਪੂਰਬ ਵੱਲ ਇਹਦੀ ਹੌਜ਼ੀ ਮੈਕੀਨੈਕ ਪਣਜੋੜ ਰਾਹੀਂ ਹਿਊਰਾਨ ਝੀਲ ਨਾਲ਼ ਜੁੜੀ ਹੋਈ ਹੈ ਜਿਸ ਕਰ ਕੇ ਇਹਨਾਂ ਦੋਹਾਂ ਦੀ ਉੱਚਾਈ ਇੱਕੋ ਹੈ; ਤਕਨੀਕੀ ਤੌਰ ਉੱਤੇ ਇਹ ਦੋਹੇਂ ਇੱਕ ਝੀਲ ਹੀ ਹਨ। ਮਿਸ਼ੀਗਨ ਲਫ਼ਜ਼ ਓਜੀਬਵੇ ਬੋਲੀ ਦੇ ਸ਼ਬਦ ਮਿਸ਼ੀਗਾਮੀ ਤੋਂ ਲਿਆ ਗਿਆ ਮੰਨਿਆ ਜਾਂਦਾ ਹੈ ਜੀਹਦਾ ਮਤਲਬ "ਮਹਾਨ ਪਾਣੀ" ਹੁੰਦਾ ਹੈ। ਵਿਕੀਮੀਡੀਆ ਕਾਮਨਜ਼ ਉੱਤੇ ਮਿਸ਼ੀਗਨ ਝੀਲ ਨਾਲ ਸਬੰਧਤ ਮੀਡੀਆ ਹੈ।